Jack Gower

**Jack Gower** (født 24. august 1994 i Barrowford) er en britisk alpinist, som representerer klubben Team Evolution. Han begynte å stå på ski to år gammel, og konkurrerte fra han var sju år gammel. 

## Idrettskarriere
### Sesongen 2009/10
Holmes deltok i sitt første FIS-renn i august 2009, i Mt. Buller i Australia. Han fikk sin første pallplass i et FIS-renn i februar 2010, med en andreplass i storslalåm i Norquay i Canada. Britisk mesterskap i alpint 2010 ble arrangert i mars/april i Meribel i Frankrike, og i seniorklassen kom han på sjetteplass i slalåm, 13.-plass i super-G, 18.-plass i utfor og sjetteplass i kombinasjonen. I juniorklassen kom han på ellevteplass i super-G. 

### Sesongen 2010/11
I august 2010 deltok han i det chilenske mesterskapet i alpint, utenfor mesterskapet, og kjørte der ned til åttendeplass i slalåm og sjuendeplass i storslalåm. Han deltok i Junior-VM i alpint 2011 i Crans-Montana i Sveits, og kom der på 50.-plass i storslalåm og 54.-plass i slalåm. Han deltok også i Vinter-EYOF 2011 (European Youth Olympic Festival) i Liberec i Tsjekkia, der han kom på 22.-plass i storslalåm og 17.-plass i slalåm. Han deltok i det sveitsiske mesterskapet i alpint, utenfor mesterskapet, og kom der på 57.-plass i utfor og 43.-plass i super-G. Britisk mesterskap i alpint 2011 ble arrangert i mars/april i Meribel i Frankrike, og Gower kom der på femteplass i slalåm og tredjeplass i storslalåm i seniorklassen. I juniorklassen vant han storslalåm. 

### Sesongen 2011/12
Han deltok utenfor mesterskapet i Junior-NM i alpint 2012 i Hafjell i januar, og endte der på 20.-plass i utfor, 17.-plass i kombinasjonen og 33.-plass i super-G. Under Britisk mesterskap i alpint 2012 i Meribel fikk han bronse i kombinasjonen, og sølv i storslalåm og slalåm. I juniorklassen kom han på fjerdeplass i super-G og 36.-plass i storslalåm. 

### Sesongen 2012/13
Holmes deltok flere renn i Nor-Am Cup i alpint 2012/13, og fikk en 20.-plass i utfor som beste enkeltresultat. Han deltok i NM i alpint 2013 på Oppdal, utenfor mesterskapet, og kom der på 26.-plass i utfor, 13.-plass i kombinasjonen, 21-.plass i super-G og åttendeplass i storslalåm. Under Britisk mesterskap i alpint 2013 vant han storslalåm, og han kom på andreplass i superkombinasjonen og fjerdeplass i slalåm. Mesterskapet ble igjen arrangert i Meribel i Frankrike. I juniorklassen kom han på femteplass i super-G. 

### Sesongen 2013/14
I Nor-Am Cup i alpint 2013/14 fikk han en sjetteplass i storslalåm som beste enkeltresultat. Sammenlagt kom han på 45.-plass med 136 poeng. Han deltok i Junior-VM i alpint 2014 i Jasna i Slovakia, og kom der på 45.-plass i super-G, 30.-plass i utfor og tiendeplass i storslalåm. I slalåm og superkombinasjonen kjørte han ut. Han deltok i det tyske mesterskapet i alpint i mars, utenfor mesterskapet, og kom der på 22.-plass i utfor og 15.-plass i storslalåm. Britisk mesterskap i alpint 2014 ble igjen arrangert i Meribel i Frankrike, og i seniorklassen fikk han der sølv i utfor, bak Douglas Crawford, og han fikk bronse i superkombinasjonen. I juniorklassen kom han tredjeplass i utfor og super-G, og han vant storslalåm. 

### Sesongen 2014/15
Gower deltok i Søramerikacupen i alpint 2014/15 i september, med åttendeplass i utfor som beste enkeltresultat, og han endte på 35.-plass sammenlagt. Han deltok også i Nor-Am Cup i alpint 2014/15, der han fikk sjetteplass i utfor som beste enkeltresultat, og endte på 50.-plass sammenlagt. I februar deltok han i VM i alpint 2015 i USA, der han kom på 38.-plass i storslalåm, og han deltok også i Junior-VM i alpint 2015, der han kom på 47.-plass i super-G. Han deltok i USA-mesterskapet i alpint 2015, utenfor mesterskapet, og kom der på fjerdeplass i utfor, 13.-plass i super-G og åttendeplass i storslalåm. 

### Sesongen 2015/16
I Nor-Am Cup i alpint 2015/16 fikk han en sjuendeplass i utfor som beste enkeltplassering, og endte på 41.-plass sammenlagt med 136 poeng. Han fikk ett poeng i Europacupen i alpint 2015/16, med en 30.-plass i utfor i Davos, og endte der på en del 213.-plass. Han kom på åttendeplass i super-G under USA-mesterskapet i alpint 2016, men deltok ikke i selve USA-mesterskapet. 

### Sesongen 2016/17
Gower deltok i kun ett renn denne sesongen, han vant et FIS-renn i storslalåm i Cardrona på New Zealand i august 2016, der han vant. 

### Sesongen 2017/18
Han fikk både en første- og en andreplass i super-G under Søramerikacupen i alpint 2017/18. Sammenlagt kom han på sjetteplass i totalcupen, og han vant søramerikacupen i super-G. I Nor-Am Cup i alpint 2017/18 fikk han en tredje- og en femteplass som beste enkeltresultater, og han kom på 26.-plass totalt, og ellevteplass i utforcupen. 

Den 25. november 2017 debuterte han i Verdenscupen i alpint, med en 67.-plass i utfor. Han fikk ingen verdenscuppoeng denne sesongen. I mars deltok han igjen i USA-mesterskapet i alpint 2018, utenfor konkurranse, og kom der på femteplass i kombinasjonen, andreplass i super-G og fjerdeplass i storslalåm.

### Sesongen 2018/19
Han deltok i flere renn i Verdenscupen i alpint 2018/19, med to 43.-plasser som beste enkeltresultater, men fikk ingen verdenscuppoeng. Under VM i alpint 2019 kom han på 41.-plass i utfor, men kjørte ut i kombinasjonen og startet ikke i storslalåm. I Nor-Am Cup i alpint 2018/19 fikk han to 12.-plasser som beste plasseringer, og sammenlagt kom han på 62.-plass med 94 poeng. I utforcupen kom han på 25.-plass.

Britisk mesterskap i alpint 2019 ble arrangert i Tignes i Frankrike i april. I seniorklassen vant han utfor, og han kom på andreplass i storslalåm, der Charlie Raposo vant. I super-G kjørte han ut. I juniorklassen vant han super-G og kom på andreplass i utfor.

## Referanser


## Eksterne lenker
*